钦定古今图书集成/理学汇编/学行典/第072卷 > 朱子全书 > 《答张元德》
## 钦定古今图书集成/理学汇编/学行典/第072卷 > 朱子全书 > 《答张元德》

问：“‘习静坐以立其本，而于思虑应事专一以致其用，
以此为主一之法’，如何？”曰：“明道教人静坐，盖为是时
诸人相从，只在学中，无甚外事，故教之如此。今若无
事，固是只得静坐；若特地将静坐做一件工夫，则却
是释子坐禅矣。但只著一‘敬’字，通贯动静，则于二者
之闲，自无闲断处，不须如此分别也。”